《杏村绘溪山于扇头，自谓得意之作，余既赞赏，不可无诗，因题款尾》
清代·严金清

风景溪山丽，青青草色齐。板桥春水满，村市酒帘低。

游兴随时适，新诗到处题。清明三月未，花雨乱莺啼。

作者简介：（1837—1909）江苏无锡人，字紫卿。同治间入左宗棠幕，办理税厘及营务，后参与镇压甘肃回民反抗。历任浙江温州通判、台湾淡水同知、新疆迪化知州、陕西延榆绥道。有《严廉访遗稿》。